หลังแทงได้5เดือนแล้วแต่ประจำเดือนมาไม่สม้ำเสมอแบบนี้ผิดปกติไม่ค่ะ
สวัสดีค่ะ หลังการแท้งบุตร อาจจะยังไม่มีการตกไข่และยังไม่มีประจำเดือนกลับมาภายในประมาณ 1-3 เดือนแรก แต่หลังจากนั้น ถ้าไม่มีความผิดปกติใดๆของมดลูกหรือรังไข่อยู่ การตกไข่จะกลับมา และประจำเดือนควรกลับมาเป็นปกติ ควรมาทุก 22-35 วันนับจากครั้งก่อนดังนั้นหากแท้งบุตรมา 5 เดือนแล้ว ยังมีประจำเดือนมาไม่สม่ำเสมอ ไม่ได้มาทุกเดือน อาจมีภาวะความผิดปกติอื่นๆร่วมด้วยได้เช่น ถุงน้ำหลายใบในรังไข่ พังผืดมดลูก ฮอร์โมนรังไข่ไม่สมดุล โรคไทรอยด์ทำงานผิดปกติ ผลข้างเคียงจากการใช้ยาคุม เป็นต้นควรจดวันที่มีประจำเดือนไว้อย่างละเอียดเพื่อนำไปปรึกษาสูตินรีแพทย์ ไม่ซื้อยาปรับฮอร์โมนใดๆมาใช้เอง ควรรักษาตามสาเหตุเท่านั้น